钦定古今图书集成/历象汇编/庶征典/第039卷 > 南齐
## 钦定古今图书集成/历象汇编/庶征典/第039卷 > 南齐

### 高帝建元元年五月荧惑犯太微七月月犯心入轩辕八月太白犯轩辕九月犯填星十月大星流出南河月犯心十一月犯氐十二月犯太微

按《南齐书高帝本纪》不载。　按《天文志》，“建元元年五
月己未，荧惑犯太微西蕃上将。又犯东蕃上将。八月
辛亥。太白犯轩辕大星。九月癸丑，太白从行于轸，犯
填星。十月癸酉，有流星大如三升𫭟，色白，尾长五丈。
从南河东北二尺出。北行历舆鬼西过。未至轩辕后
星而没。没后馀中央曲如车轮。俄倾化为白云。久乃
灭。”　又按《志》，七月丁未，月犯心大星北一寸。丁卯，月
入轩辕中，犯第二星。十月丙申，月在心大星西北七
寸。十一月壬戌，月在氐东南星五寸。十二月乙酉，月
犯太微西蕃南头第一星。庚寅，月行房道中，无所犯。
癸巳，月入南斗魁中，无所犯。〈按以下志中日下前后多有舛错姑照原本录
入〉

建元二年三月，月犯心。五月，月入斗。六月，太白昼见。
七月，月入斗。十月，荧惑守太微。

按《南齐书高帝本纪》。不载　按《天文志》：“二年三月癸
卯，月犯心大星。又犯后星。五月庚戌，月入南斗。六月
丙子，太白昼见。七月己巳，月入南斗。十月辛酉，荧惑
守太微。”

建元三年二月，月犯太微。十月，填星守氐，流星入紫
宫。

按《南齐书高帝本纪》，不载。　按《天文志》，“三年二月癸
巳，月犯太微上将。十月癸丑，填星逆行守氐。丙午，有
流星大如月，赤白色，尾长七丈。西北行入紫宫中。光
照墙垣。”

建元四年正月，大流星出北极，岁星、太白合于娄，岁
星昼见。二月，太白昼见。月犯鬼、犯斗，犯心。四月，犯轩
辕，犯箕。五月，犯心，犯昴。六月，火金合于并，月犯箕，岁
星昼见。七月，荧惑入鬼，填星入氐。月入南斗，犯轩辕。
八月，月犯昴，犯五车，犯轩辕。九月，流星入轩辕。月犯
箕，入羽林，入鬼。十月，荧惑犯太微上将。十一月，又犯
太微右执法。月犯五车。十二月，犯轩辕。

按《南齐书高帝本纪》，不载　按《天文志》，“四年正月辛
未，有流星大如三升𫭟，赤色，从北极第二星北一尺
出，北行一丈而没。己卯，岁星、太白俱从行，同在娄度
为合宿。”二月丙戌，太白昼见，在午上。乙亥，月犯舆鬼
西北星。丙子，月犯南斗魁第二星。辛未，月犯心大星，
又犯后星。四月壬辰，月犯轩辕左民星。庚子，月犯箕
东北星。五月丙寅，月犯心后星。戊寅，月掩昴西北星。
六月戊子，荧惑从行入东井，无所犯。乙未，月犯箕东
北星。丁酉，岁星昼见。戊戌，荧惑在东井度，形色小而
黄黑不明。丁丑，荧惑、太白同在东井度。七月癸亥，月
行南斗魁中，无所犯。甲戌，荧惑从行入舆鬼，犯积尸。
庚辰，月犯轩辕女主。八月庚子，月犯昴西南星。壬寅，
月犯五车东南星。壬申，月犯轩辕少民星。九月壬子，
流星如鹅卵，从柳北出，入轩辕，又一枚如瓜大，西行
没空中。丁巳，月犯箕东北星。壬辰，月在营室度，入羽
林中，二十日，入舆鬼，犯积尸。十月癸未，荧惑从行犯
太微西蕃上将星。丙戌，荧惑从行入太微。十一月甲
戌，月犯五车南星。丙辰，荧惑从行在太微，犯右执法。
十二月丁酉，月犯轩辕女主星，又掩女御。

### 武帝永明元年正月填守房心荧惑逆犯上相月犯心荧惑守角又逆入太微三月填犯西咸火守金月犯轩辕五月岁入井六月火犯亢又犯氐辰入太微

流星出紫宫。金犯太微上将、执法。月犯鬼。七月，岁星
昼见。火、土同在氐。火犯房。八月，月犯南斗，犯鬼。火犯
天江，犯南斗。八月，金犯南斗。九月，月犯太微，金犯南
斗，又与火合在斗。月犯井。十月，金犯哭星。十一月，月
犯列星。荧惑入羽林。十二月，月犯心南斗。

按《南齐书武帝本纪》。不载　按《天文志》，“永明元年正
月庚寅，填星守房心。己亥，荧惑逆犯上相。月犯心后
星。辛亥，荧惑守角。庚子，荧惑逆入太微。三月甲子，填
星逆行犯西咸星。丁卯，荧惑守太白。乙未，月犯轩辕
女主星。五月甲午，岁星入东井。六月戊申，荧惑从犯
亢。己巳，荧惑从行犯氐东南星。辰星从行入太微。在
太”白西北一尺。己酉，有流星如二升碗，从紫宫出，南
行没氐。太白行犯太微上将星。辛酉，太白行犯太微左执法。癸酉，月犯舆鬼西南星。七月壬午，岁星昼见。
戊寅，荧惑、填星同在氐度。丁亥，荧惑行犯房北头第
二星。八月乙丑，月犯南斗第四星，又犯舆鬼星。荧惑
从行犯天江。甲戌，荧惑犯南斗第五星。甲申，太白犯
南斗第四星。九月庚辰，月犯太白左蕃度。乙酉，太白
犯南斗第三星。壬辰，太白、荧惑合，同在南斗度。癸巳，
月犯东井北辕西头第一星。十月丁卯，太白犯哭星。
十一月己未，月犯列星。丙申，荧惑入羽林。十二月丁
卯，月犯心前星，又犯大星。己巳，月犯南斗第五星。
永明二年正月，太白昼见。二月，月犯南斗，填犯东咸。
三月，太白入羽林。月犯井，流星出天市。四月，太白犯
井钺，月犯轩辕。六月，月犯井，金火合于鬼。太白犯岁。
八月，荧惑犯西蕃上将，犯右执法。月掩心，犯斗、犯井，
辰星犯太白。十月，荧惑犯进贤。十一月，月犯昴、犯轩
辕，荧惑犯亢南星。十二月，入氐。月犯心。

按《南齐书武帝本纪》，不载　按《天文志》，“二年正月戊
戌，太白昼见当午上。二月甲子，月犯南斗第四星，又
犯第三星。戊辰，填星犯东咸星。三月甲戌，太白从行
入羽林。丁丑，月犯东井北辕北头第一星。庚辰，有流
星如二升碗，从天市中出南行在心后。四月丙申，太
白从行犯东井钺星。戊申，月犯轩辕右角。六月丙寅，
月”犯东井辕头第一星。戊辰，太白、荧惑合，同在舆鬼
度。己巳，太白从行舆鬼度，犯岁星。八月庚午，荧惑犯
太微西蕃上将。癸未，荧惑犯太微右执法。丁酉，荧惑
犯太微右执法。丙午，月掩心大星。戊申，月犯南斗第
三星。戊子，月犯东井北辕西头第一星。甲寅，辰星于
翼，犯太白。十月庚申，荧惑犯进贤。十一月庚辰，月犯
昴星。丙戌，月犯轩辕左角。壬辰，荧惑犯亢南第二星。
丙申，荧惑犯亢南星。十二月乙卯，荧惑入氐。壬戌，月
犯心前星，又犯大星。

永明三年二月，荧惑守房，月犯南斗。三月，月在井。四
月，荧惑犯。〈阙〉太白昼见。五月，木金合，太白犯少民。六
月，木水合，月掩心，火犯房，又犯天江。八月，月犯井，太
白昼见，荧惑犯南斗，老人星见。九月，月犯井。十月，岁
星入太微。十一月，荧惑入羽林，岁犯右执法，太白入
氐。十二月，金土合箕。

按《南齐书武帝本纪》。不载　按《天文志》：“三年二月乙
卯，荧惑在房北头第一星，徘徊守房。己未，月犯南斗
第五星。三月壬申，月在东井。四月戊戌，荧惑犯。”〈阙〉丁
未，太白昼见。癸亥，太白昼见，当午上。五月丙子，岁星
与太白合。戊子，太白犯少民星。六月辛丑，岁星与辰
星合。丙午，月掩心前星。乙亥，荧惑犯房。癸亥，荧惑犯
天江南头第二星。八月丙辰，月犯东井北辕第二星。
丁巳，太白昼见，当午上。荧惑犯南斗第五星。丁酉，老
人星见南方丙上。九月癸未，月犯东井南辕西头第
一星。十月己巳，岁星从入太微。十一月丙戌，荧惑行
入羽林。甲子，岁星从入太微，犯右执法。壬申，太白从
行入氐。十二月己酉，太白、填星合在箕度。

《永明》四年正月，月入井，犯鬼。二月，流星出，月犯井、钺。
闰月，月犯房，岁犯太微上将。三月，又如之。月入井。四
月，岁犯右执法，流星出南斗，入氐。六月，流星出匏瓜，
入虚。七月，月犯井。八月，荧惑入太微，又犯右执法，流
星出觜。月犯井。岁犯进贤，与火合于轸。九月，火犯木。
月、太白合于尾，太白昼见，犯南斗。月入井。十月，火犯
亢。十一月，流星出亢，入天市。荧惑犯氐。太白入羽林，
犯天关。月入井，犯房。十二月，流星从天市帝座出。荧
惑犯房，犯钩钤。月犯井。填犯建。月犯南斗。

按《南齐书武帝本纪》。不载　按《天文志》：“四年正月癸
酉，月入东井无所犯。乙亥，月犯舆鬼。二月乙丑，有流
星大如一升器。丁卯，月犯东井钺。戊辰，有流星大如
五升器。闰月辛亥，月犯房。丙辰，岁星犯太微上将。三
月乙未，月入东井无所犯。庚申，岁星犯太微上将。四
月己未，岁星犯右执法。丁卯，有流星大如一升器。从
南”斗东北出，西行经斗入氐。六月丙戌，有流星大如
鸭卵，从匏瓜南出，至虚而入。七月辛亥，月犯东井。八
月戊辰，荧惑入太微。癸酉，荧惑犯太微右执法。辛未，
有流星大如三升𫭟，从觜星南出，西南行，入《天濛》没。
戊寅，月犯东井。戊子，荧惑在太微。乙巳，岁星犯进贤，
又与荧惑于轸度合宿。九月戊申，荧惑犯岁星。己酉，
荧惑犯岁星，芒角相接。辛卯，月与太白于尾合宿。壬
辰，太白昼见当午。丙午，太白犯南斗，月入东井。十月
丁丑，荧惑犯亢南头第一星。十一月戊寅，有流星大
如二升，𫭟白色，从亢东北出行入天市。庚寅，荧惑犯
氐西南星。庚子，太白入羽林，又犯天关。辛丑，月入东
井旷中。辛亥，月犯房北头第二星。十二月丁巳，有流
星大如三升碗，白色，从天市帝座出，东北行一丈而
没。己未，荧惑犯房北头第一星。庚申，荧惑入房北，犯
钩钤星。己巳，月犯东井北辕东头第二星。辛巳，填星
犯建星。月犯南斗第六星。

永明五年正月，月犯房、钩钤。二月，犯井。火、土合于南
斗，岁犯进贤。三月，月犯南斗。五月，太白昼见，三犯毕六月，岁昼见，月犯南斗，犯建。流星出太白犯井北辕。
七月，月入井。八月，犯毕。九月，月在填北，荧惑在哭星
左，流星有光。太白入轩辕，又在西蕃上将，又在太微
左执法。十月，月入氐，岁星从在氐，辰星、太白俱从在
氐。十一月，月入氐。十二月，月在壁，在荧惑北，又犯壁。
月犯岁，岁星昼见，流星出。

按《南齐书武帝本纪》，不载　按《天文志》：“五年正月丙
午，月犯房钩钤。二月癸亥，月犯东井南辕西头第二
星。乙亥，荧惑、填星同在南斗度，为合宿。癸卯，岁星犯
进贤。三月癸卯，月犯南斗第二星。五月丁酉，太白昼
见，当午上。庚子，太白三犯毕左股第一星西南一尺。
六月甲子，岁星昼见，在轸度。乙丑，月犯南斗第六星，
在”南斗七寸。丙寅，月犯西建星北一尺。史臣曰：“《月令》
昏明中星，皆二十八宿，箕斗之间，微为疏阔。故仲春
之与孟秋，建星再用，与宿度并列。亟经陵犯，灾之所
主，未有旧占。”《石氏星经》云：“斗主爵禄，褒贤进士。故置
建星以为辅。若犯建之异，不与斗同，则据文求义，亦
宰相之占也。”辛未，有流星大如三升器，没后有痕。甲
戌，太白犯东井北辕第三星，在西一尺。七月丁未，月
行入东井旷中，无所犯。八月壬申，月在毕，犯左股第
二星西北三寸。九月戊子，月在填星北二尺八寸，为
合宿。乙未，荧惑从行在哭星东相左半寸。丙申，有流
星大如四升器，白色，有光照地。甲寅，太白从行入轩
辕，在女主星东北一尺二寸，不为犯。戊辰，太白从在
西蕃上将星西南五寸。辛巳，太白从在太微左执法
星西北四寸。十月戊寅，月入氐，犯东南星西北一尺
馀。己未，岁星从在氐西南星北七寸。又辰星从入氐，
在岁星西四尺五寸。又太白从在辰星东，相去一尺，
同在氐度。三星为合宿。十一月戊寅，月入氐。十二月
戊午，月在东壁度，在荧惑北，相去二尺七寸，为合宿。
甲子，月在东壁度东南九寸，为犯。癸酉，月在岁星南
七寸，为犯。甲戌，岁星昼见。甲子，西北有流星，大如鸭
卵，黄白色，尾长六尺，西南行一丈馀没。

《永明》六年正月，月在角，二月，在氐。三月，流星出岁，逆
入氐。月入氐，与岁合。四月，荧惑伏在参，与金水合。月
犯井，流星北行，太白犯荧惑。月犯氐，与岁合，又犯房，
荧惑、辰星，俱入井。闰四月，荧惑犯氐，犯房右骖钩钤。
五月，太白昼见。六月，月在角，入氐，与岁合。岁昼见在
氐。太白犯西蕃右执法。七月，月入房，犯牛。太白犯氐
角，流星出匏瓜，出北河南。月犯毕。八月，月在岁东，合
于氐。老人星见，太白犯房。闰八月，昼见。九月，月犯房，
掩键闭。月入井，犯左角，又与荧惑合宿。十月，月入氐，
南有流星。闰月，月入井。十一月，金木同在尾，又与荧
惑合于心，火木合于尾。月入羽林，犯井角，与太白合
于箕。十二月，流星出梗河，太白从在“斗度”，月犯毕，犯
氐，犯房。

按《南齐书武帝本纪》，不载　按《天文志》，“六年正月戊
戌，月在角星南，相去三寸。二月丁卯，月在氐西南六
寸。三月癸酉，有流星大如鸭卵，赤色无尾。甲申，岁星
逆行入氐宿。乙未，月入氐中，在岁星南一尺一寸，为
合宿。四月癸丑，荧惑伏在参度，去太白二尺五寸，辰
星去太白五尺三寸，为合宿。月犯东井南辕西头第
二”星。丙辰，北面有流星，大如三升器，白色，北行六尺
而没。辛酉，太白从在荧惑北三寸，为犯，并在东井度。
壬戌，月在氐西南星东南五寸，为犯。渐入氐中，与岁
星同在氐度，为合宿。癸亥，月行在房北头第一星西
南一尺，为犯。甲戌，荧惑在辰星东南二尺五寸，俱从
行入东井旷中，无所犯。闰四月丁丑，荧惑从行在氐
西南星北七寸，为犯。己卯，荧惑从行入氐，无所犯。乙
巳，荧惑从行在房北头第一上将右骖星南六寸，为
犯，又在钩钤星西北五寸。五月癸卯，太白昼见，当午
上。六月乙卯，月在角星东一寸，为犯。丁巳，月行入氐，
无所犯，在岁星东三寸为合宿。丙寅，岁星昼见，在氐
度。己巳，太白从太微西“蕃右执法星东南四寸，为犯。”
七月乙酉，月入房北头第二次相星西北八寸，为犯。
庚寅，月在牵牛中星南二寸，为犯。癸巳，太白在氐角
星东北一尺，为犯。有流星大如鹅卵，白色，从匏瓜南
出，西南行一丈没空中。须臾，又有流星大如五升器，
白色，从北河南出，东北行一丈三尺没空中。庚子，月
行在毕左股第一星七寸，为犯，又进入毕。八月壬子，
月行在岁星东二尺五寸，同在氐中，为合宿。壬戌，老
人星见南方丙上。乙亥，太白从行在房南第二左股
次将星西南一尺，为犯。闰八月甲午，太白昼见当午。
九月庚辰，月在房北头第一上相星东北一尺，为犯，
又掩犯关键闭星。丁酉，月行入东井。甲辰，月在左角
星西北九寸，为犯。又在荧惑西南一尺六寸，为合宿。
十月癸酉，月入氐中，在西南星东北三寸，为犯。戊寅，
南面有流星，大如鸡卵，赤色，在东南行没，没后如连
珠。闰月壬辰，月行入东井。十一月戊午，太白从在岁
星西北四尺，同在尾度，又在荧惑东北六尺五寸，在
心度合宿。丙寅，荧惑从行在岁星西，相去四尺，同在尾度，为“合宿。”丙戌，月行入羽林中，无所犯。乙未，月行
在东井南辕西头第二星南一尺，为犯。丙寅，月在左
角北八寸，为犯。辛未，月行在太白东北一尺五寸，同
在箕度，为合宿。十二月壬寅，有流星大如鹅卵，黄白
色，尾长三丈，有光，没后有痕，从梗河出，西行一丈许
没空中。太白从行在填星西南二尺五寸。《斗度》甲申，
月行在毕左股第二星北七寸，为犯。乙未，月行入氐
西南星东北一尺，为犯。丙申，月在房北头上相星北
一尺，为犯。〈按一年无两闰之理而志中载有闰四月闰八月闰十月同在永明六年中必有年

《月》错误，姑存之，以待推筭者订正。

《永明》七年正月，月入井，犯牛，流星出坐旗。二月，火土
合于牛，月掩井，太白入羽林。三月，荧惑在泣星西北，
入羽林。月与岁星合于箕。四月，月入氐，犯房、键闭。六
月，犯牛及毕。七月，入氐，犯键闭，老人星见，流星出亢
南入翼。八月，荧惑入羽林。月入氐，犯毕。九月，又犯毕，
犯井，荧惑入羽林。十月，流星出紫宫，金木合于箕，月
掩蚀荧惑掩毕。犯键闭天狗出五车。十一月太白入
羽林。十二月填星在女。辰星从之合宿。月犯井
按《南齐书武帝本纪》不载　按《天文志》“七年正月甲
寅，月入东井旷中，无所犯。戊辰月掩犯牵牛中星。甲
寅有流星如五升器。白色尾长四尺。从坐旗星出。西
行入五车而过。没空中。”二月丙子荧惑从行在填星
西，相去二尺，同在牵牛度，为合宿。辛巳，月掩犯东井
北辕东头第一星，太白从行入羽林。三月戊午，荧惑
从在泣星西北七寸。戊辰，荧惑从行入羽林。庚申，月
在岁星西北三尺，同在箕度，为合宿。四月乙酉，月入
氏中，无所犯。丙戌，月犯房星北头第一上相星北一
尺，在键闭西北四寸，为犯。六月乙酉，月犯牵牛中星。
乙未，月入毕，在左股第二星东八寸，为犯。七月丁未，
月入氐中，无所犯。戊申，在键闭星东北一尺，为犯。壬
戌，老人星见南方丙上。丁丑，流星大如二升器，黄赤
色，有光，尾长六尺许，从亢南出，西行入翼中而没，没
后如连珠。八月戊戌，炎惑逆入羽林。甲戌，月入氐，在
西南星东北“一尺，为犯。”庚寅，月在毕右股第一星东
北一尺，为犯。九月丁巳，月掩犯毕右股第一星。庚申，
月在东井北辕东头第一星西北八寸，为犯。乙丑，荧
惑入羽林，成《句己》。十月乙丑，有流星如三升器，赤黄
色，尾长六尺，出紫宫内北极星，东南行三丈许，没空
中。癸酉，太白在岁星南，相去一尺六寸，从在箕度，为
合。庚辰，月掩蚀荧惑。甲申，月行掩毕左股第三星。丁
酉，月行在键闭星西北八寸，为犯。壬辰，流星如三升
器，白色，有光从五车北出行入紫宫，抵北极第一第
二星而过，落空中，尾如连珠，仍有音响似雷。太史奏
名曰“天狗。”十一月丁卯，太白从行入羽林。十二月戊
辰，填星在须女度，又辰星从在填星西南一尺一寸，
为合宿。壬午，月在东井北辕东头第一星北八寸，为
犯。

《永明》八年正月，太白昼见。月犯亢。二月，犯毕。三月，填
守哭星，岁守牛。四月，流星出心，又出角，火入鬼，犯之。
六月，月犯亢，流星出紫宫，金入井，昼见。月掩毕。七月，
大流星东南行。八月，太白犯轩辕。月犯牛，又犯轩辕
女御。九月，太白犯太微西蕃上将进贤，月犯左执法。
十月，太白犯亢，火入氐，流星出紫宫。月入井，犯右执
法。太白入氐。十一月，荧惑入北落门，犯钩钤。流星出
氐，又出参、伐，又出轸。月与填星合宿，太白犯房，键闭，
与荧惑合宿。月犯右执法。十二月，犯轩辕右角，又犯
右执法。

按《南齐书武帝本纪》不载　按《天文志》，“八年正月丁
未，太白昼见当午上。丁巳，月在亢南头第二星南七
寸，为犯。二月己巳，月在毕右股第一星东北六寸，为
犯。三月庚申，填星守哭星，岁星守牵牛。四月癸巳，有
流星如二升器，黄白色有光，从心星南一尺许出，南
行二丈没，没后如连珠。丁巳，流星如鹅卵，白色长五
丈”许，从角星东北二尺出，西北行没太微西蕃上将
星间。丙申，荧惑从行入舆鬼，在西北星东南二寸，为
犯。六月甲戌，月在亢南头第二星西南七寸，为犯。癸
未，有流星如鸭卵，赤色，从紫宫中出，西南行，未至大
角五尺许没。戊子，太白从行入东井。己丑，太白昼见
当午。庚寅，月掩蚀毕左股第一星。七月戊申，有流星
如五升器，赤白色，长七尺，东南行二丈没空中。八月
庚辰，太白从在轩辕女主星南七尺，为犯。乙亥，月在
牵牛中星南九寸，为犯。辛卯，月在轩辕女御南八寸，
为犯。九月丙申，太白从行在太微西蕃上将星西南
一尺，为犯。丁未，太白从行入太微。辛酉，太白从行在
进贤西五寸，为犯。月在“太微左执法星南四寸，为犯。”
十月乙亥，太白从行在亢南第二星西南一尺，为犯。
荧惑入氐，有流星如鹅卵，白色，从紫宫中出，西北行
三丈许没空中。壬午，月入东井旷中，无所犯。戊子，月
在太微右执法星东南六寸，为犯。甲申，太白从行入
氐。十一月乙未，荧惑从入北落门，在第一星东南，去

参、伐出，南行一丈没。空中又有流星，大如三升器，白
色，从轸中出，东南行入娄中没。戊戌，月行在填星北
二尺二寸，为“合宿。”太白从行在房北头第二星东北
一寸，又在键闭星西南七寸，并为犯。又在荧惑西北
二尺，为“合宿。”癸卯，太白从行在荧惑东北一尺，为犯。
乙卯，月行在太微右执法星南二寸，为犯。十二月庚
辰，月行在轩辕右角星南二寸，为犯。癸未，月掩犯太
微右执法。

《永明》九年正月，月犯毕，与岁合于女。二月，入井，犯之。
木土合于虚。三月，火从土，与岁合于虚，月掩毕。四月，
火入羽林，月犯轩辕，女御犯上相，犯岁星于危，太白
先历而见。五月，月掩太微，犯东西建，流星出紫宫，又
出奎北，出箕东。六月，太白昼见，水金合于七星。七月，
太白犯西蕃上将，月犯，太白又犯东蕃上相犯。建犯
牛，犯岁星，填犯泣星，流星出天江。闰月，月犯轩辕女
御，火犯毕，岁犯泣星，守填星，流星入紫宫，又流星西
南行，老人星见。八月，月犯轩辕左民星。荧惑先历在
毕，变色。九月，月掩牛，犯执法，太白犯南斗，月掩太微，
岁星合于泣星，流星出少微。十月，月犯填，填犯泣星，
月掩女御，犯左执法。十一月，月犯岁星犯毕犯井。犯
轩辕左民，犯西蕃上将。十二月犯岁星犯东蕃上相
按《南齐书武帝本纪》不载　按《天文志》，“九年正月辛
丑，月在毕躔西星北六寸，为犯。庚申月在岁星西北
二尺五寸，同在须女度，为合宿。二月辛未，月入东井
旷中，无所犯。壬申，月行东井北辕东头第一星北九
寸，为犯。壬午，岁星从在”填星西七寸，同在虚度，为“合
宿。”三月甲午，荧惑从在填星东七寸，在岁星南六寸，
同在虚度，为犯，为合宿。丙申，月入毕，在左股第二星
东北六寸，又掩大星。四月癸亥，荧惑从行入羽林。庚
午，月在轩辕女御星南八寸，为犯。癸酉，月在太微东
南头上相星南八寸，为犯。癸未，月在岁星北，为犯，在
危度。癸未，太白从历夕见西方，从疾参宿一度，比来
多阴。至己丑，开除，已见在日北，当西北维上薄，昏不
见宿星，则为先历而见。五月庚子，月行掩犯太微，在
执法。丁未，月掩犯东建西星。庚子，有流星如鸡子，白
色，无尾，从紫宫里黄帝座星西二尺出，南行一丈没
空中。丁未，流星如李子，白色，无尾，从奎东北“大星东
二尺出，东北行至天将军”而没。戊申，流星如鹅卵，黄
白色，尾长二丈，从箕星东一尺出，南行四丈没。六月
丙子，太白昼见，当午上，辰星随太白于西方，在七星
度，相去一尺四寸，为合宿。七月辛卯，太白从行入太
微，在西蕃上将星北四寸，为犯。癸巳，月在太白东五
寸，为犯。乙未，月在太微东蕃“南头上相星西南五寸，
为犯。”壬寅，月掩犯东建星。癸卯，月在牵牛南星北五
寸，为犯。乙巳，月在岁星北六寸，为犯。庚戌，填星逆在
泣西星东北七寸，为犯。乙卯，西南有流星，大如二升
器，白色，无尾，西南行一丈馀没。戊午，有流星如二升
器，黄白色，有光，从天江星西出，东北经天，入参中而
没，没后如连珠。闰七月辛酉，月在轩辕女御星西南
三寸，为犯。“荧惑”从行在毕左股星西北一寸，为犯。岁
星在泣星北五寸，为犯，又守填星。戊辰，流星如鹅卵，
赤色，尾长二尺，从文昌西行，入紫宫没。己巳，西南有
流星，如二升器，白色，西南行一丈没。戊寅，老人星见
南方丙上。八月，月在轩辕左民星东八寸，为犯，在虚
度。十四日，荧惑应伏在昴三度前，先历在毕度。二十
一日始逆行北转，垂及元冬荧惑囚死之时，而形色
渐大于常。九月乙丑，月掩牵牛南星。癸未，月入太微，
在右执法东北四寸，为犯。乙亥，太白从行在南斗第
四星北二寸，为犯。丁卯，太白在南斗第三星西一寸，
为犯。甲申，月掩太微东蕃南头上“相星。”辛卯，岁星在
泣星西一尺五寸，为“合宿。”戊子，有流星大如鸡卵，白
色，从少微星北头出，东行入太微抵帝座星而过，未
至东蕃次相一尺没，如散珠。十月甲午，月行在填星
西北八寸，为犯，在虚度。又填星从行在泣星西北五
寸，为犯。戊申，月在轩辕女主星南四寸，掩女御，并为
犯。辛亥，月入太微左执法东北七寸，为犯。十一月壬
戌，月行掩犯岁星。己巳，月在毕右股大星东一寸，为
犯。辛未，月在东井南辕西头第二星南八寸，为犯。又
入东井旷中。丙子，月入在轩辕左民星东北七寸，为
犯。丁丑，月行在太微西蕃上将星南五寸，为犯。十二
月庚寅，月行在岁星东南八寸，为犯。丙午，月掩犯太
微东蕃南头上相星。

《永明》十年正月，月犯轩辕，流星出氐。二月，月在右掖
门，入氐掩之，太白入羽林，月又入之。火犯井。三月，月
入羽林，犯填星于危。流星出牛，火犯鬼。四月，月入太
微，入羽林。五月，掩南斗，入羽林。太白入井，犯轩辕。六
月，月犯荧惑，入太微，掩西建，荧惑入太微，月犯毕。七
月，太白犯轩辕，月犯毕，犯井。八月，老人星见，月犯建，
犯毕，入井，犯轩辕，入太微，“犯左执法。”九月，掩填星。十
月，入羽林，入井。十一月，犯毕，入太微，入氐。十二月，入井，犯北辕，入太微。

按《南齐书武帝本纪》，不载。　按《天文志》，“十年正月庚
午，月在轩辕右角大民星南八寸，为犯。甲戌，有流星
如五升器，白色，从氐中出，东南行经房道过，从心星
南二尺没。二月己亥，月行太微，在右掖门。甲辰，月行
入氐中，掩犯东北星，太白从行入羽林。壬子，月行入
羽林。庚子，荧惑入东井北辕西头第一星西二寸，为
犯。”三月己卯，月行入羽林，在填星东北七寸，为犯。在
危四度。癸未，有流星如鸡卵，青白色，尾长四尺，从牵
牛南八寸出，南行一丈没空中。荧惑从行在舆鬼西
北七寸，为犯。乙酉，荧惑从行入舆鬼。四月甲午，月行
入太微，在右掖门内。丙午，月行在危度，入羽林。五月
己巳，月掩南斗第三星。甲戌，月行在危度，入羽林。辛
巳，太白从行入东井，在轩辕西第一星东六寸，为犯。
六月戊子，月在张度，在荧惑星东三寸，为犯。己丑，月
行入太微，在右掖门。丁酉，月掩西建星西。壬寅，荧惑
从行入太微。丁未，月行入毕，犯右股大赤星。七月乙
丑，太白从行在轩辕大星东八寸，为犯。甲戌，月行在
毕躔星西北六寸，为犯。丁丑，月在东井北辕东头第
二星西南九寸，为犯。八月乙酉，老人星见。辛卯，月行
西建星东一尺，又在东星西四寸，为犯。壬寅，月行在
毕右股大赤星东北四寸，为犯。甲辰，月行入东井旷
中，无所犯。戊申，月行在轩辕女主星西九寸，为犯。辛
亥，月入太微，在左执法星北二尺七寸，为犯。九月癸
亥，月行掩犯填星一寸，在危度。十月辛卯，月在危度，
入《羽林》，无所犯。癸亥，月入东井旷中，无所犯。十一月
甲子，月入毕，进右股大赤星西北五寸，为犯。壬申，月
入太微，在右执法星东北一尺三寸，无所犯。丁丑，月
入氐，无所犯。十二月甲午，月入东井旷中，又进北辕
东头第二星四寸，为犯。庚子，月入太微右执法星东
北三尺，无所犯。

永明十一年正月，月入井，犯轩辕，太白犯岁星于奎，
月犯氐。二月，太白犯井。月入太微，掩南斗，流星北行，
月掩建，荧惑犯填星于室。四月，太白犯五诸侯，犯鬼。
月入羽林，入太微，流星出箕，入斗。五月，月入太微，荧
惑犯岁星于娄，太白经天，入轩辕。月犯南斗，掩建星，
流星出太微。六月，月犯毕。七月，月入太微，犯氐，犯斗，
犯建。流星出氐，又出紫宫。八月，火入井。九月，流星出
娄。月犯哭星。月在室，入羽林，犯毕，入井，犯屏星。太白
昼见，辰星不应，历见，老人星见。十月，月犯建，太白犯
进贤。十一月，太白入氐。月犯哭星，荧惑犯五诸侯。月
犯井、钺，太白犯键闭。月入太微入氐。十二月，入羽林，
犯井。西南有流星。太白犯南斗。月入太微，入氐。太白
犯建星。

按《南齐书武帝本纪》，不载　按《天文志》，“十一年正月
辛酉，月入东井旷中，无所犯。乙丑，月在轩辕女主星
北八寸，为犯。戊辰，太白从行在岁星西北六寸，为犯，
在奎度。壬申，月行在氐星东北九寸，为犯。二月丁丑，
太白从行东井北辕西头第一星东北一尺，为犯。甲
午，月行入太微，在上将星东北一尺五寸，无所犯。壬
寅”，月行掩犯南斗第六星。壬寅，东北有流星，如一升
器，白色，无尾，北行三丈而没。癸卯，月掩犯西建中星，
又掩东星。庚戌，荧惑从在填星西北六寸，为犯同在
营室。四月戊子，太白在五诸侯东第二星西北六寸，
为犯。辛丑，太白从行入舆鬼，在东北星西南四寸，为
犯。壬寅，月行在危度，入羽林，无所犯。乙丑，月入太微，
在右执法西北一尺四寸，无所犯。丙申，有流星如三
升器，白色有光，尾长一丈许，从箕星东北一尺出，行
二丈许，入斗度，没空中，临没如连珠。五月丁巳，月行
入太微左执法星北三尺，无所犯。戊午，荧惑从行在
岁星西南六寸，为犯，同在娄度。戊午，太白昼见当午，
名为“经天。”癸亥，太白从行入轩辕大星北一尺二寸，
无所犯。甲子，月行在南斗第二星西七寸，为犯。乙丑，
月掩犯西建中星，又犯东星六寸。壬申，有流星大如
鸡子，黄白色，从太微端门出，无所犯，西南行一丈许
没，没后有痕。六月辛丑，月行掩犯毕左股第三星。壬
寅，月入毕。七月壬子，月入太微，在左执法东三尺，无
所犯。丙辰，月行入氐，在东北星西南六寸，为犯。己未，
月行南斗第六星南四寸，为犯。庚申，月行在西建星
东南一寸，为犯。辛酉，有流星如鸡子，赤色，无尾，从氐
中出，西行一丈五尺没空中。戊寅，有流星如鸡卵，黄
白色，从紫宫东蕃内出，东北行一丈五尺，至北极第
五星西北四尺没。八月辛巳，荧惑从行入东井，在南
辕西第一星东北一尺四寸。九月乙酉，有流星如鸭
卵，黄白色，从娄南一尺出，东行二丈。庚寅，月行在哭
星西南六寸，为犯。壬辰，月行在营室度，入羽林，无所
犯。丁酉，月入毕左右股大赤星西北六寸，为犯。己亥，
月入东井旷中，无所犯。乙巳，月行太微，当右掖门内，
在屏星西南六寸，为犯。己酉，太白昼见，当午上。丙辰，
辰星依历应，夕见西方亢宿一度，至九月八日不见。
丙寅，老人星见南方丙上。十月壬午，月行在东建中星九寸，为犯。丙戌，太白行在进贤星西南四寸，为犯。
十一月戊戌，太白从行入氐。壬子，月在哭星南五寸，
为犯。丁巳，荧惑逆行在五诸侯东星北四寸，为犯。辛
酉，月行在东井钺星南八寸，又在东井南辕西头第
一星南五寸，并为犯。进入井中。丁卯，太白从行在键
闭星西北六寸，为犯。又月入太微。壬申，月行入氐，无
所犯。十二月辛巳，月入羽林，又入东井旷中，又入东
井北辕西头第二星南六寸，为犯。己丑，西南有流星，
如三升器，黄赤色，无尾，西南行三丈许没，散如遗火。
壬辰，太白从行在南斗第六星东南一尺，为犯。乙未，
月入太微，在右执法星东北二尺，无所犯。乙亥，月入
氐，无所犯。辛丑，太白从行在西建东星西南一尺，为
犯。

### 废帝隆昌元年正月辰犯太白月入毕犯左股三月犯井犯屏火犯鬼积尸闰三月荧惑入轩辕五月入太微犯执法六月月犯毕犯岁星犯井

按《南齐书废帝本纪》，不载　按《天文志》，“隆昌元年正
月丙戌，辰星见危度，在太白北一尺，为犯。辛亥，月入
毕，在左股第一星东南一尺，为犯。三月辛亥，月在东
井北辕头第二星东七寸，为犯。甲申，月入太微，在屏
星南九寸，为犯。乙丑，荧惑从行入舆鬼西北星东一
寸，为犯。癸酉，荧惑从行在舆鬼积尸星东北七寸，为
犯。”闰三月甲寅，荧惑从入轩辕。五月丁酉，荧惑从入
太微，在右执法北二寸，为犯。六月乙丑，月入毕，在右
股第一星东北五寸，为犯。又在岁星东南一尺，为犯。
丁卯，月入东井南辕西头第一星东北七寸，为犯。

### 明帝永泰元年七月月掩心中星

按《南齐书明帝本纪》。不载。　按《天文志》云云。

### 后废帝永元三年天狗见

按《南齐书后废帝本纪》，不载。　按《天文志》：永元三年
夜，天开，黄色明照。须臾，有物绛色，如小瓮，渐渐大如
仓廪，声隆隆如雷，坠太湖中，野雉皆雊，世人呼为木
殃。史臣按：《春秋纬》：“天狗如大奔星，有声，望之如火，见
则四方相射。”《汉史》云：“西北有三大星如日状，名曰天
狗。天狗出则人相食。”《天官》云：“天狗状如大镜星。”又云：
“如大流星，色黄有声，其止地类狗，所坠，望之如火光，
炎炎冲天。其上锐，其下圆，如数顷田。见则流血千里，
破军杀将。”《汉史》又云：“昭明下，为天狗所下，兵起血流。”
昭明星也。《洛书》云：“昭明见而霸者出。”《运斗枢》云：“昭明
有芒角，兵征也。”《河图》云：“太白散为天狗。”《汉史》又云：“有
星出，其状赤白有光，即为天狗。其下小无足所。下国
易政”，众说不同，未详孰是。推乱亡之运，此其必天狗
乎？